|  |  |  |  |
| --- | --- | --- | --- |
|  |  |  |  |
|  |  |
|  |
|  |
| ΕΛΛΗΝΙΚΗ ΔΗΜΟΚΡΑΤΙΑ |  |  |  **Κέρκυρα,** 13-6-2024 |
| ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ |  |  | **Αρ. Πρωτ.:** 2272 |
| ΚΑΙ ΑΘΛΗΤΙΣΜΟΥ |  |
| ----- |  |
| ΠΕΡΙΦΕΡΕΙΑΚΗ ΔΙΕΥΘΥΝΣΗ |  |  |
| ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ |  |  |
| ΕΚΠΑΙΔΕΥΣΗΣ ΙΟΝΙΩΝ ΝΗΣΩΝ |  |  |  |
| ----- |  |  |  |
| **ΔΙΕΥΘΥΝΣΗ ΠΡΩΤΟΒΑΘΜΙΑΣ** |  | ΠΡΟΣ: | * *Τις σχολικές μονάδες της ΔΠΕ*
 |
| **ΕΚΠΑΙΔΕΥΣΗΣ ΚΕΡΚΥΡΑΣ** |  |  | *Κέρκυρας* |
| Διεύθυνση: Αλυκές Ποταμού, 49100 |  |  | * *Τους οργανικά ανήκοντες εκπ/κούς*
 |
| Τηλέφωνο: 26610 23602 |  |  | *στη ΔΠΕ Κέρκυρας* |
| Πληροφορίες: Ελευθερία Μαντέλη |  |  |  |
| E-mail: mail@dipe.ker.sch.gr |  |  |  |

**ΘΕΜΑ: «Ανάληψη υπηρεσίας εκπαιδευτικών και μελών ΕΕΠ-ΕΒΠ της Διεύθυνσης Π/θμιας Εκπ/σης Κέρκυρας με τη λήξη του διδακτικού έτους 2023-2024»**

Ενόψει της λήξης του διδακτικού έτους 2023-2024, υπενθυμίζουμε ότι για την ανάληψη υπηρεσίας εκπαιδευτικών και μελών ΕΕΠ και ΕΒΠ περιοχής αρμοδιότητάς μας την **Παρασκευή 21-06-2024**, ισχύουν τα εξής:

* Oι εκπαιδευτικοί των οποίων η σχολική μονάδα οργανικής τους θέσης βρίσκεται σε **αναστολή λειτουργίας** (Δ.Σ. Οθωνών, Δ.Σ. Μαθρακίου, Δ.Σ. και Νηπιαγωγείο Ερείκουσας, Νηπιαγωγείο Γιαννάδων, 3ο Ειδικό Δημοτικό Σχολείο) θα αποστείλουν ηλεκτρονικά τη συνημμένη πράξη ανάληψης υπηρεσίας, συνοδευόμενη με υπεύθυνη δήλωση που εκδίδεται μέσω της διαδικτυακής πύλης του ελληνικού κράτους gov.gr (αναγράφοντας τον λόγο μη φυσικής παρουσίας τους) στο κεντρικό mail της υπηρεσίας (mail@dipe.ker.sch.gr).
* Οι εκπαιδευτικοί που **μετατέθηκαν από άλλο ΠΥΣΠΕ** θα αποστείλουν ηλεκτρονικά τη συνημμένη πράξη ανάληψης υπηρεσίας, συνοδευόμενη με υπεύθυνη δήλωση που εκδίδεται μέσω της διαδικτυακής πύλης του ελληνικού κράτους gov.gr (αναγράφοντας τον λόγο μη φυσικής παρουσίας τους) κατόπιν συνεννόησης με τον/τη Διευθυντή/-ντρια της Σχολικής Μονάδας που τοποθετήθηκαν οργανικά.
* Oι εκπαιδευτικοί που βρίσκονται στη **διάθεση του ΠΥΣΠΕ ΚΕΡΚΥΡΑΣ** δε θα υποβάλουν ανάληψη υπηρεσίας, καθώς η προσωρινή τους τοποθέτηση ισχύει έως 31-8-2024.
* Οι εκπαιδευτικοί που υπηρετούν με **απόσπαση σε σχολική μονάδα εντός ΠΥΣΠΕ**, θα κάνουν ανάληψη υπηρεσίας, με φυσική παρουσία, στη σχολική μονάδα οργανικής τους θέσης. Οι **αποσπασμένοι εκτός ΠΥΣΠΕ** εκπαιδευτικοί θα αποστείλουν ηλεκτρονικά τη συνημμένη πράξη ανάληψης υπηρεσίας, συνοδευόμενη με υπεύθυνη δήλωση που εκδίδεται μέσω της διαδικτυακής πύλης του ελληνικού κράτους gov.gr (αναγράφοντας τον λόγο μη φυσικής παρουσίας τους) κατόπιν συνεννόησης με τον/τη Διευθυντή/-ντρια της Σχολικής Μονάδας που ανήκουν οργανικά.
* Όσοι εκπαιδευτικοί έχουν **αποσπαστεί σε υπηρεσίες και φορείς** έως τις 31-08-2024 καθώς και όσοι υπηρετούν με **θητεία** έως 31-8-2024 δε θα υποβάλουν ανάληψη υπηρεσίας.
* Οι εκπαιδευτικοί που κατά το τρέχον σχολικό έτος 2023-2024 υπηρετούν στη σχολική μονάδα της **οργανικής τους θέσης** δε θα υποβάλουν ανάληψη υπηρεσίας.
* Οι εκπαιδευτικοί που βρίσκονται σε **μακροχρόνια άδεια** (κύησης, λοχείας, ανατροφής παιδιού, αναρρωτική, άνευ αποδοχών), δε θα υποβάλουν ανάληψη υπηρεσίας. Στην περίπτωση που η άδεια λήγει την περίοδο που τα σχολεία είναι κλειστά, οι εκπαιδευτικοί οφείλουν αμέσως μετά τη λήξη της μακροχρόνιας άδειας να αναλάβουν υπηρεσία στη Διεύθυνση Π.Ε. Κέρκυρας, με φυσική παρουσία ή ηλεκτρονικά αποστέλλοντας τη συνημμένη πράξη ανάληψης υπηρεσίας, συνοδευόμενη με υπεύθυνη δήλωση που εκδίδεται μέσω της διαδικτυακής πύλης του ελληνικού κράτους gov.gr (αναγράφοντας τον λόγο μη φυσικής παρουσίας τους) στο κεντρικό mail της υπηρεσίας (mail@dipe.ker.sch.gr).
* Στα **ολιγοθέσια Δημοτικά Σχολεία και Νηπιαγωγεία,** στα οποία δεν έχει οριστεί Προϊστάμενος/η (για τους καλοκαιρινούς μήνες), ο/η αρχαιότερος/η εκπαιδευτικός θα ενημερωθεί από τον/την Προϊστάμενο/η που αποχωρεί για τυχόν εκκρεμότητες και θα παραλάβει το αρχείο της σχολικής μονάδας. Ταυτόχρονα, θα αναλάβει να διαβιβάσει τις αναλήψεις υπηρεσίας στη Δ/νση και να συντάξει το βιβλίο πράξεων, στο οποίο θα υπογράψει ως εκπαιδευτικός.
* Όσες αναλήψεις υπηρεσίας κατατεθούν πρέπει να υπογραφούν και να σφραγιστούν από τον/τη Διευθυντή/-ντρια ή τον/την Προϊστάμενο/η της Σχολικής Μονάδας και να υποβληθούν άμεσα με διαβιβαστικό έγγραφο στη Δ/νση. Οι αναλήψεις υπηρεσίας Διευθυντών και Προϊσταμένων σφραγίζονται και υπογράφονται από τη Δ/ντρια Εκπ/σης.

**Η Διευθύντρια Π.Ε. Κέρκυρας**

**Δέσποινα Χ. Σαββίδου**

Συνημμένα:

1. Υπόδειγμα αναφοράς ανάληψης υπηρεσίας